શહેરમાં વરસાદ દસ્તક દઇ રહ્યો છે અને ત્યારે જ વોંકળાની સફાઈ ઝુંબેશ પૂર્ણ થવામાં છેના ખોટા ગાણા ગાતું મનપા માત્ર વોંકળાની સફાઈનું રીતસર ડીંડક જ કરી રહયું છે. મોટાભાગના વોંકળાની સફાઈ થઇ જ નથી. સફાઈમાં શાસકો રીતસર પ્રજાને ‘ભૂ’ પાઇ રહ્યા છે. વોંકળાની સફાઈ થઇ ગઇ છે અને રૂડા રૂપાળા શાસકો માની પણ ગયા. જયાં વોંકળાની સફાઈ થઇ છે ત્યાં ‘ગુજરાત મિરર’ની ટીમે લાઈવ કવરેજ કરતા તંત્રનો ભાંડો ફુટી ગયો હતો. એસ્ટ્રોન ચોકમાં વોંકળાની સુંદર સફાઈ કરવામાં આવી છે તે ઉપરાંત એરપોર્ટ રોડ પર પણ તંત્રએ કાબીલેદાદ કામગીરી કરી છે. પણ 23 વોંકળામાંથી 6 વોંકળાની સફાઈ થઇ છે બાકીના વોંકળાઓ હજુ સફાઈની રાહમાં છે. પ્રિ-મોન્સુનની માત્રો વાતો કરવામાં આવી છે. વાસ્તવિકતા સાવ જુદી જ છે. ચાર-પાંચ વોંકળાની સફાઈ કરી સંતોષ માની લેવાયો છે. બાકીના વોંકળામાં હજુ સુધી ગંદકી જૈશે થે જેવી સ્થિતિમાં છે. જો ભૂલેચૂકે રાજકોટમાં માત્ર પાંચ ઈંચ વરસાદ ખાબકશે તો તંત્ર-શાસકોની ઉંચી-ઉંચી વાતોનો પરપોટો ફૂટી જવાનો છે છતાંય જાડી ચામડીના તંત્રનું પેટનું પાણી પણ હલતું નથી. શહેરમાં 18 વોર્ડમાં કુલ 24 વોંકળા છે